Komisijos reglamentas (EEB) Nr. 226/89
1989 m. sausio 26 d.
dėl mėsos kiekio produktuose, kurių kodai pagal KN yra 16024911, 16024913, 16024915, 16024919, 16024930 ir 16024950, nustatymo metodo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Reglamentu (EEB) Nr. 28/89 [2] ypač į jo 9 straipsnį,
kadangi siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina imtis priemonių dėl naminių kiaulių paruoštos ar konservuotos mėsos arba plaučkepenių, kuriuose yra bet kokios rūšies mėsos ar plaučkepenių, įskaitant bet kokios rūšies ar kilmės riebalus, klasifikavimo;
kadangi pagal KN kodų 16024911, 16024913, 16024915, 16024919, 16024930 ir 16024950 nuostatas paruošta ar konservuota mėsa arba plaučkepeniai, kuriuose yra bet kokios rūšies mėsos ar plaučkepenių, įskaitant bet kokios rūšies ar kilmės riebalus, turi būti klasifikuojami pagal tų sudėtinių dalių masės procentinę dalį;
kadangi būtina apibrėžti bet kokios rūšies mėsos ar plaučkepenių, įskaitant bet kokios rūšies ar kilmės riebalus, masės procentinės dalies nustatymo metodą; kadangi patirtis parodė, kad priede išdėstytas metodas yra patikimiausias;
kadangi įsigalioja šis reglamentas, reikia panaikinti 1983 m. gruodžio 12 d. Komisijos reglamentą (EEB) Nr. 3530/83 dėl mėsos kiekio produktuose, klasifikuojamuose bendrojo muitų tarifo 16.02 subpozicijoje B III c 2 aa, bb ir cc dalyse, nustatymo metodo [3];
kadangi šiame reglamente numatytos priemonės atitinka Nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Bet kokios rūšies mėsos ar plaučkepenių, įskaitant bet kokios rūšies ar kilmės riebalus, masės procentinė dalis paruoštoje ar konservuotoje mėsoje arba plaučkepeniuose, kurių kodai pagal KN yra 16024911, 16024913, 16024915, 16024919, 16024930 ir 16024950, turi būti nustatyta priede aprašytu metodu.
2 straipsnis
Reglamentas (EEB) Nr. 3530/83 panaikinamas.
3 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. sausio 26 d.